འ་ལ་རྣལ་འབྱོར་དུ་བྱའོ། །
ཡུལ། བླ་གབ་མེད་པ་ལ་རྣལ་འབྱོར་དུ་བྱའོ། །ཞེས་པས་ཡུལ་ཅན་ཕྱག་རྒྱ་ཆེན་པོ་
བསྟན་ཞེས་སྐྱབས་མགོན་དང་འཇམ་དབྱངས་གཉིས་ཀས་གསུངས་པ་བསོད་གྲགས་
པའི་ཕྱག་ཆེན་མཛེས་པའི་རྒྱན་དྲུག་ཏུ་ཡོད་འདུག ནམ་མཁའ་ཐོགས་རེག་བཀག་
ཙམ་ལྟར་སྟོང་ཉིད་དགག་བྱ་བདེན་གྲུབ་བཀག་ཙམ་ལ་འཇོག་པ་དང་བོའི་དོན། བླ་ནི་
སྟེང་། གབ་པ་དེའི་སྟེང་འགེབ་བྱེད་དེ། སྟོང་ཉིད་མངོན་སུམ་དུ་རྟོགས་པའི་ཡེ་ཤེས་ལ་
གཉིས་སྣང་གི་སྒྲིབ་བྱེད་མེད་པ་གཉིས་པའི་དོན། སྐྱབས་མགོན་ལྕམ་ལེགས་སེ་འབུམ་
གྱིས། ཨང་གེ྾ ། ནམ་མཁའ྾ ། ལྷོ་སྤྲིན༞ །ད་ལྷོ× ། ཞེས་པས་སེམས་ལ་དམིགས་པའི་
ཞི་གནས་བསྟན་པས། སེམས་གསལ་སྟོང་ཤར་བ་བདེ། རྣམ་རྟོག་གློ་བུར་བ་བྱུང་ན་མི་
བདེ་གསུངས་པ་ལ། རྣམ་རྟོག་སེམས་ཀྱི་ངང་དུ་ཐིམ་པ་སོགས་རྣམ་རྟོག་གཅོད་ལུགས་
གསུམ་གསུངས་པ་ལྟ་བུ་གསུངས། དེ་བཞིན་དུ། འཇའ་དང་གློག་དང་ཁུག་སྣ་གསུམ། །
བྱུང་ཡང་ནམ་མཁའ་རང་ལས་བྱུང་། །ཐིམ་ཡང་ནམ་མཁའ་རང་ལ་ཐིམ། །སོགས་དེ་
339

རིགས་ཐམས་ཅད་ཕྱག་ཆེན་དང་སྟོང་ཉིད་ལ་སྦྱར་ནས་གོ་དགོས་ཀྱང་དཀའ་བས་
འཆད་ཉན་བླ་མའི་བཀའ་དྲིན་ཡིན་པས་བློ་ཆོས་ལ་ཕྱོགས། སེམས་ཆོས་ལ་གནས་ནས་
ཡིད་བཞིན་ནོར་བུའི་གླིང་དུ་སོན་ཏེ་ལག་སྟོང་དུ་མ་སོང་བར་དལ་འབྱོར་གྱི་རྟེན་ལ་
བག་ཆགས་ཅི་ཐེབས་དགོས། བརྒྱུད་པ་རྡོ་རྗེ་འཆང་ཤ་སྟག་ལ་ང་ལྟ་བུས་དུས་ཀྱི་ཐ་
མར་སླེབ་པའི་རྟགས་བཤད་རྒྱུ་མེད་ཀྱང་ལུ་དགོས་པས་ནེ་ཙོའི་མ་ཎི་ལྟར་དམ་པའི་
གསུང་བཟླས་པ་དོན་མེད་དུ་མ་བཏང་བར་ཐམས་ཅད་འདིའི་ཉམས་ལེན་དུ་ཁྱེར་ནས་
ཐབས་ཤེས་ཡ་མ་བྲལ་བའི་སྒོ་ནས་སྙིང་བོ་ལོན་པ་རེ་ཐུགས་རྗེ་གཟིགས་པར་ཞུ།
མན་ངག་ཞལ་ཤེས་ཀྱི་ཡིག་ཆུང་ཆེས་ཟབ་པ་འགའ་བཞུགས།
བླ་མཆོད་ཀྱི་ཁྲིད་ཕྱག་ཆེན་དང་སྦྲགས་པ་ལན་མང་དུ་གནང་ཡང་བརྗེད་
བྱང་བྱེད་རྒྱུ་མ་བྱུང་བས་ཞིབ་ཏུ་མི་དྲན་ཡང་རགས་རིམ་དྲན་ཐོ་ཙམ་བཀོད་ན། ཐོག་
མའི་ཀུན་སློང་འཆོས་སྐབས་དང་སྔོན་འགྲོ་དང་བོ་སྐྱབས་སེམས་སྐབས་གཉིས་ཀར།
མི་ཡི་གྲུ་ལ་བརྟེན་ནས་ནི། །ཞེས་སོགས་དལ་བ་དོན་ཆེ་རྙེད་དཀའ་བསམ་པའི་སྒོ་
ནས་བསྐུལ་མ་ནང་ནས་ཐེབས་པ་དང་། འཁོར་བ་སྡུག་བསྔལ་གྱི་རྒྱ་མཚོ་ཆེན་པོ་ལ་
འཇིགས་ཤིང་སྐྲག་པ་དང་། དཀོན་མཆོག་ལ་སྐྱོབ་པའི་ནུས་ལྡན་དུ་ཤེས་པ་སོགས་
ཚིག་ཙམ་མ་ཡིན་པ་དགོས་ཚུལ་དྲིས་ལན་བློ་བཟང་བཞད་པའི་སྒྲ་དབྱངས། རང་ཉིད་
ལྷག་པར་འཇིགས་པ་དང་། །ཞེས་སོགས་དྲངས་ཏེ་གསུངས། རྡོར་སེམས་བསྒོམ་བཟླས་
སྐབས་ལས་དང་བོ་པ་ལ་ཡས་དེད་ཀྱི་དམིགས་རིམ་གལ་ཆེ། རྫོགས་རིམ་གྱི་རྟོགས་པ་
ཚེ་འདིར་སྐྱེ་བ་ལ་རླུང་འདུ་སླ་བའི་རྟེན་འབྲེལ་སོགས་ལ་བདུད་རྩི་འོད་ཀྱི་རྣམ་པ་
དང་། སྡིག་སྒྲིབ་མུན་པའི་རྣམ་པར་གནས་པ་རང་ས་དེ་ཉིད་དུ་གར་སོང་ཆ་མེད་དུ་
340

སོང་བར་བསམ་པ་འདི་གལ་ཆེ་ཞིང་སྟོབས་ཡང་འདི་ཆེ་གསུངས། མས་འདེད་དང་
ཕུང་འདེད་ཀྱི་དམིགས་རིམ་ཀྱང་གསུངས། བླ་མའི་རྣལ་འབྱོར་གལ་ཆེ་བ་རིས་མེད་ཀྱི་
གྲུབ་མཐའ་ཐམས་ཅད་ཀྱི་འདོད་ཚུལ་དང་། ཐ་སྙད་ཀྱང་བཀའ་རྒྱུད་དང་ས་སྐྱ་རྙིང་མ་
རྣམས་རིམ་བཞིན་བླ་སྒྲུབ་དང་གདན་གསུམ་འཛོམ་པའམ་ལམ་ཟབ་བླ་མ་དང་རིག་
འཛིན་གདུང་སྒྲུབ་བམ་རྩ་གསུམ་དབྱེར་མེད་ཟེར་བ་དང་། བཀའ་རྒྱུད་པ་འགའ་ཞིག་
ཕྱི་ལྟར་བརྟེན་པ། ནང་ལྟར་སྒྲུབ་པ། གསང་བ་ལྟར་ངོ་སྤྲད་པ་ཟེར་ཞིང་། ལུགས་འདིའི་
གོང་མ་རྣམས་བླ་མའི་རྣལ་འབྱོར་ལ་རྩལ་འདོན་མཛད་པའི་བྱིན་རླབས་ཀྱིས་དྲོད་
རྟགས་ཆེ་བར་བྱུང་། འོན་ཀྱང་ལམ་གྱི་རྩ་བ་བཤེས་གཉེས་ཞེས་པའི་ཐ་སྙད་འདི་རྗེ་
བླ་མས་གསར་དུ་བཏགས་པའི་ཐ་སྙད་ཡིན། འདིར་བླ་མ་ཐུབ་དབང་དང་རྡོ་རྗེ་འཆང་
གཉིས་དབྱེར་མེད་དུ་མོས་པ་ནི་རང་ལ་མདོ་སྔགས་ཀྱི་ལམ་གཉིས་སྟོན་པ་བོ་ཡིན་པ་
དང་། སྟོན་པས་ཀྱང་སྙིགས་མའི་དུས་སུ་སློབ་དཔོན་གྱི་རྣམ་པ་བཟུང་ནས་འབྱོན་པར་
ཞལ་གྱིས་བཞེས་པ་མདོ་རྒྱུད་དུ་མར་གསུངས་ཤིང་། རང་གི་ངོས་སྐལ་གྱི་དེ་བླ་མ་འདི་
ལས་གཞན་དུ་འགྲོ་ས་མེད་པ་དང་། བླ་མ་དེ་ལྟར་ལྟ་དགོས་པ་མདོ་སྔགས་གཉིས་ཀའི་
བླ་མ་བསྟེན་ཚུལ་གྱི་བསླབ་བྱ་ཡིན་པ་དང་། དེ་ལྟར་བྱས་ན་སྟོན་པ་དང་རྡོ་རྗེ་འཆང་
ལས་དངོས་སུ་ཉན་པ་ལྟར་གྱི་དོན་དང་ལྡན་པ་དང་། དེ་ལྟར་མ་བྱས་ན་དོན་མེད་ཚུལ་
རྒྱ་ཆེར་གསུངས། རྗེ་དང་དབྱེར་མེད་བྱེད་དགོས་པའི་རྒྱུ་མཚན་རང་རེའི་ཐོས་བསམ་
སོགས་ཐམས་ཅད་རྗེའི་གསུང་ལ་བྱེད་དགོས་པས་འབྲེལ་ཆེ་བར་གྲུབ་ཅིང་། འདི་ནི་
རང་བྱུང་བཅོམ་ལྡན་འདས། །ལྷག་པའི་ལྷ་ནི་གཅིག་པུ་ཉིད། །ཅེས་སོགས་ལྟར་བླ་མ་
ཡང་མན་ངག་སྟོན་པའི་ཆ་ནས་འབྲེལ་ཆེ་བས་ལྷག་པའི་ལྷའི་གཙོ་བོར་བཤད་པ་
ལྟར་ཡིན། རྒྱུད་ལས། གང་གི་དྲིན་གྱིས་བདེ་ཆེན་ཉིད། །ཅེས་སོགས་གསུངས་པ་འདི་
སྒྲུབ་ཐབས་ཐམས་ཅད་དུ་སོར་བཞག་ཏུ་བཀོད་པ་ཡང་ཡིད་བཞིན་གྱི་ནོར་བུས་དགོས་
341

འདོད་སྩོལ་བ་ལྟར་སྙིགས་དུས་ཀྱི་ཚེ་ཐུང་སྐད་ཅིག་མ་གཅིག་ལ་ཟུང་འཇུག་དབང་གི་
རྒྱལ་བོའི་གོ་འཕང་སྩོལ་བར་མཛད་པ་ནི་བླ་མ་གཅིག་པུ་ཡིན་པས་དེའི་སྒོ་ནས་བསྟོད་
པ་ནི་ཁྱད་པར་དུ་འཕགས་པ་ཡིན། འཁོར་བསྒྱུར་གྱི་རྒྱལ་ཚབ་ཏུ་བསྐོ་བ་ལ་འཁོར་
བསྒྱུར་རང་མ་གཏོགས་གཞན་གྱིས་མི་ནུས་པ་ལྟར། ཟུང་འཇུག་ཆོས་ཀྱི་རྒྱལ་བོའི་རྒྱལ་
སར་བསྐོ་བ་ལ་དཀྱིལ་འཁོར་གྱི་བདག་པོ་རྡོ་རྗེ་འཆང་ཁོ་ནས་བསྐོ་དགོས་པས་འདི་
ལ་བླ་མ་ལོངས་སྐུའི་ངོ་བོར་ལྟ་བ་ཟེར་བ་ཡིན། ཡང་རྒྱུད་ལས། བླ་མ་སངས་རྒྱས་བླ་མ་
ཆོས། །ཞེས་སོགས་ལྟར་བླང་དོར་སྟོན་པ་པོ་ཡིན་པས་སངས་རྒྱས། ཆོས་ཕུང་བརྒྱད་ཁྲི་
བཞི་སྟོང་གི་ཉིང་ཁུ་མདོ་སྔགས་ཀྱི་ལམ་གྱི་རིམ་པ་ཚང་ལ་མ་ནོར་བའི་གདམས་པའི་
འབྱུང་གནས། འཕགས་པའི་དགེ་འདུན་ཐམས་ཅད་ཀྱི་གཙོ་བོ་དང་། ཡང་དེའི་དོན་
རིམ་བཞིན་ཐུགས་གསུང་སྐུ་གསུམ་ལ་སྦྱར་བ་ཡང་ཡོད་པར་སྐབས་འགར་གསུངས།
དཀོན་མཆོག་གཞན་ལ་འདི་ལྟར་གསུངས་པ་མེད་ཅིང་། བླ་མ་སྐྱབས་གསུམ་འདུས་
པའི་ངོ་བོར་ལྟ་བ་མེད་ན་བླ་མས་མ་སྐྱབས་ཀྱང་སངས་རྒྱས་སོགས་ལ་སྐྱབས་སུ་སོང་
བས་ཆོག་པ་འཇིག་རྟེན་པའི་དཔོན་པོ་སྔ་མས་མ་སྐྱབས་ཀྱང་ཕྱི་མ་བཙལ་བས་ཆོག་
པ་ལྟར་འགྱུར་བས་ཆེས་ཤིན་ཏུ་མི་རུང་ཚུལ་སྐྱབས་མགོན་རྡོ་རྗེ་འཆང་གིས་གསུང་
ཚུལ་ཡང་གསུངས། ༈ འདིའི་ཐོག་མར་བདེ་སྟོང་དབྱེར་མེད་ལྷ་ལམ་ཞེས་གསུངས་པ་
ནི་ནམ་མཁས་གཟུགས་ཅན་ཐམས་ཅད་ལ་གོ་འབྱེད་པ་ལྟར་བདེ་སྟོང་གི་ཡེ་ཤེས་ཀྱིས་
དག་པའི་རྟེན་བརྟེན་པ་ཐམས་ཅད་ལ་གོ་འབྱེད་པ་དང་། རྒྱུད་ཀྱི་ཐོག་མར་ཨེ་ཝཾ་སྨོས་
ནས་བརྗོད་བྱ་མཐའ་དག་ལ་དེའི་རྒྱས་འདེབས་དགོས་པར་གོ་བ་དང་། ཁྱད་པར་མ་
རྒྱུད་ལས་ཆེས་གསལ་བར་རྩལ་དུ་བཏོན་ནས་འཆད་པས། མེ་སྟེ་གཞན་དག་སོག་མ་
འདྲ། །ཞེས་སོགས་ལྟར་ཡིན་པས་བརྟག་གཉིས་ལྟ་བུའི་འགོ་མཇུག་གཉིས་ཀར་དེའི་
མཚོན་བྱེད་ཀྱི་ཡི་གེ་ཡོད་པས་རྒྱུད་དོན་ཐམས་ཅད་དེར་འདུས་པར་བསྟན་པ་ལྟར་
342

ཡིན། དཔག་བསམ་གྱི་ལྗོན་པའི་རྩེར་བླ་མ་ཐུབ་དབང་རྡོ་རྗེ་འཆང་གི་ལྷ་ཚོགས་གསལ་
འདེབས་པ་ནི། སྤྱིར་སངས་རྒྱས་རྣམས་ལ་ཨ་ཤྭ་ཐ་དང་ཀླུ་ཤིང་ལ་སོགས་པའི་བྱང་
ཆུབ་ཀྱི་ཤིང་རེ་ངེས་ཅན་དུ་བཤད་པ་དང་། ཁྱད་པར་རྩ་དབུ་མར་རླུང་ཞུགས་གནས་
ཐིམ་གསུམ་བྱས་པ་ལས་རྟེན་བརྟེན་པའི་དཀྱིལ་འཁོར་གྱི་འཁོར་ལོ་འཆར་དགོས་
པས་དེ་འདྲ་བའི་རྟེན་འབྲེལ་བསྒྲིགས་ཆེད་ཡིན། ཀུན་བཟང་མཆོད་སྤྲིན་ཞེས་པའི་
ཀུན་བཟང་ནི་བྱང་ཆུབ་ཀྱི་སེམས་དང་། བྱང་སེམས་ཀུན་བཟང་དང་། བདེ་སྟོང་གི་ཡེ་
ཤེས་ལ་བྱེད་ཚུལ་གསུམ་ཡོད། རྩ་བའི་བླ་མའི་རྣམ་པ་འདིར་གསུངས་པ་ནི་རྗེ་བླ་མ་
རྒྱལ་བ་སེང་གེའི་ང་རོ་སངས་རྒྱས་པའི་སྐུའི་རྣམ་པ་དང་། ཡོངས་གྲགས་ཀྱི་རྗེའི་རྣམ་
པ་འདི་འཇམ་དབྱངས་ཀུན་གཟིགས་སུ་སངས་རྒྱས་པའི་རྣམ་པ་ཡིན། ཀུན་མཁྱེན་
གོང་མའི་གསུང་བཀོད་ཀྱི་བྲིས་ཐང་དུའང་དང་བོ་འདི་ལྟར་མཛད་ནས་གཉིས་པ་སྔ་
མ་ལྟར་མཛད། འདིའི་ཁྲིད་ཡིག་ཏུ་གླེགས་རལ་ཡང་ཕྱག་མཚན་དུ་མཛད་པ་ནི་རྗེའི་
རྣམ་པ་འཆར་བདེ་བའི་ཆེད་ཡིན། པཎ་ཞྭའི་རྩེ་ནམ་མཁའི་དབྱིངས་ལ་རེག་པ་ལྟ་བུའི་
མཐོ་བ་དང་རྣོ་བར་བསམ་པས་ལྟ་བ་རྙེད་པའི་དགོས་པ་ཡོད། ཐུགས་ཀར་ཐུབ་དབང་
གསལ་མ་བཏབ་ཀྱང་བླ་མ་ཐུབ་པའི་ཆ་ལུགས་ཅན་དུ་གསལ་བཏབ་པ་འདིས་འཐུས།
ཕུང་ཁམས་སྐྱེ་མཆེད་ཀྱི་ལྷ་གསལ་འདེབས་ཚུལ་འདུས་པ་ལྟར་དང་། སྐྱེ་མཆེད་ལྷར་
གསལ་བཏབ་པས་ཡུལ་རྡོ་རྗེ་མར་གསལ་འདེབས་པ་དོན་གྱིས་འཐོབ། ལྷར་གསལ་
འདེབས་ཚུལ་ལྷག་མ་གདན་བཞི་སོགས་ལས་བཤད། མཎྜལ་ཕུལ་བ་འདིའི་སྐབས་སུ་
སྣོད་བཅུད་མཐའ་དག་ལ་དམིགས་པས་མཆོད་པའི་དམིགས་རྣམ་རྒྱ་ཆེ་ཞིང་། རྫོགས་
སྨིན་སྦྱངས་གསུམ་ཟེར་བ་ལྟར་ལམ་སྒྲུབ་པ་དང་གདུལ་བྱ་འདྲེན་པ་སོགས་ཐམས་ཅད་
ལ་གཞི་རྟེན་ཞིང་གལ་ཆེ་བས་ཞིང་སྦྱོང་གི་དགོས་པ་སོགས་ཤིན་ཏུ་མང་། གླིང་བཞི་
བྱེ་བ་ཕྲག་བརྒྱ་དང་ནམ་མཁའ་རབ་འབྱམས་སོགས་བློ་ནུས་ཀྱི་རིམ་པས་འབུལ་བ་
343

ཕྱིའི་མཎྜལ་དང་། པགས་པ་དབང་ཆེན་གསེར་གྱི་ས་གཞི་ཞེས་སོགས་ནང་གི་དེ། བདེ་
སྟོང་གི་ཡེ་ཤེས་སྒྲུབ་གཞིར་བྱས་པ་དང་། ཟུང་འཇུག་གི་རྟོགས་པ་སྒྲུབ་གཞིར་བྱས་པས་
གསང་བ་དང་དེ་ཁོ་ན་ཉིད་ཀྱི་མཎྜལ་དུ་འཇོག ས་སྐྱ་པ་སོགས་སྔ་མ་རྣམས་ཀྱིས་སྙིང་
སྒྲུབ་གཞིར་བྱས་པ་སོགས་བཤད་ཚུལ་མང་ཡང་རང་ལུགས་ལ་འདི་ལྟར་བྱེད་དགོས།
གསང་དབང་གི་སྐབས་སུ་བླ་མ་ཡབ་ཡུམ་གྱི་བདེ་ཆེན་གྱི་རྟེན་བྱང་སེམས་དཀར་
དམར་མྱང་བ་ལ་བརྟེན་ནས་རྩ་ཁམས་རྣམས་བྱིན་གྱིས་བརླབས་པ་ནི་ཕུང་ཁམས་སྐྱེ་
མཆེད་བདེ་སྟོང་ལྷ་སྐུར་འཆར་བ་སོགས་ཀྱི་སྨིན་བྱེད། ནང་མཆོད་ཀྱི་རྫས་རྣམས་ཀྱང་
གཤེགས་པ་གཤེགས་མའི་ས་བོན་ལས་བསྐྱེད་ཅིང་སྦྱངས་རྟོགས་སྦར་གསུམ་བྱས་པའི་
རྟེན་འབྲེལ་སོགས་ཀྱིས་གསང་དབང་གི་མཆོད་པར་བཞག ཧཱུཾ་ཆོས་དབྱིངས་ཡེ་ཤེས་
སམ་ཐུགས་རྡོ་རྗེའི་ས་བོན་ཡིན་ལ། སྐྱོན་ཐམས་ཅད་ཀྱི་རྩ་བ་བདེན་འཛིན་ཡིན་པས་
དེས་སྦྱངས་པ་དང་། ཨཱཿ སོར་རྟོགས་ཡེ་ཤེས་ཀྱི་རང་བཞིན་གསུང་རྡོ་རྗེ་འོད་དཔག་
མེད་ཀྱི་ས་བོན་ཡིན་ལ། ཨ་མྲྀ་ཏ་འཆི་བ་མེད་པ་བདུད་རྩིའི་སྐད་དོད་ཡིན་པས་དེའི་སྒོ་
ནས་བདུད་རྩིར་རྟོགས་པར་བྱེད་པ་དང་། ཨོཾ་གཟུགས་ཕུང་རྣམ་དག་སྐུ་རྡོ་རྗེ་རྣམ་སྣང་
གི་ས་བོན་ཡིན་པས་དེའི་སྒོ་ནས་མང་བོར་སྦར་བར་བྱེད་པ་ཡིན། སྦར་བའི་དོན་ནི་མེ་
མཆེད་པ་ལ་སྦར་ཟེར་བ་ལྟར་ཡིན། དུས་སྙིགས་མར་སོང་བས་ནད་རིགས་མི་འདྲ་བ་
མང་བོས་བར་ཆད་དུ་འགྱུར་བ་སོགས་མི་འབྱུང་བའི་ཆེད་དུ་རྟེན་འབྲེལ་མཐའ་དག་
བླ་མ་ལ་བསྒྲིགས་དགོས་པས་སྨན་འབུལ་བ་དང་། གོང་དུ་དགེ་རྩ་འབུལ་བ་ནི་སྒྲུབ་
པའི་མཆོད་པ་དང་། ཁོང་ཁྲོ་སོགས་ཀྱིས་གཞོམ་མི་ནུས་པ་དང་། སྐྱབས་ཡུལ་རྣམས་ཀྱི་
ཟག་མེད་ཀྱི་དགེ་རྩ་དང་བསྲེས་པས་ཁོང་རྣམས་ཀྱི་ཐུགས་དགོངས་དང་མཐུན་པར་རྒྱ་
མཚོའི་ནང་དུ་ཆུ་ཐིགས་བསྲེས་པའི་དཔེ་ལྟར་འགྲོ་བ་ཡོངས་ཀྱི་ཕན་བདེའི་ཐབས་སུ་
འགྱུར་བ་སོགས་ཀྱི་དགོས་པ་ཆེ། །
344

ན་མོ་གུ་རུ། དེའང་དེ་ཁོ་ན་ཉིད་ཀྱི་མཆོད་པ་ནི། རང་བཞིན་དང་གློ་བུར་གྱི་སྒྲིབ་
པ་གཉིས་དང་བྲལ་བའི་ཡུལ་ཅན་ལྷན་སྐྱེས་ཀྱི་བདེ་བ་ཆེན་པོའི་ཡེ་ཤེས་དང་། ཆོས་
ཐམས་ཅད་ཀྱི་སྤྲོས་བྲལ་དེ་བཞིན་ཉིད་ཀྱི་དབྱིངས་དབྱེར་མེད་དུ་ཞུགས་པའི་ཡེ་ཤེས་དེ་
ཉིད་སྐུ་དང་། སྐུ་ཡང་ཐུགས་སུ་འཆར་ཞིང་། དེས་བརྟན་གཡོ་ཐམས་ཅད་དང་། བརྟན་
གཡོ་ཀུན་ཀྱང་དེས་ཁྱབ་པས་ཡིད་ལ་གང་འདོད་དང་། ཚིག་ཏུ་གང་བརྗོད་ལྟར་འབད་
མེད་ལྷུན་གྲུབ་ཏུ་འབྱུང་བ་དང་། དེ་ཐམས་ཅད་ཀྱི་རྩ་བ་མིང་གིས་བཏགས་ཙམ་ལ་རག་
ལས་པ་འདུས་པའི་རྩ་རྒྱུད་ལས། ཁྱེད་ཀྱིས་སེམས་ལུས་ལྟ་བུ་དང་། ལུས་སེམས་ལྟ་བུ་
དང་། སེམས་ཚིག་ཏུ་བརྗོད་པ་ལྟ་བུར་སྐྱེད་ཅིག །ཅེས་པའི་དོན་དང་། དེ་ཉིད་སྒྲ་རྟོག་
གི་ཡུལ་ལས་འདས་པས་སྨྲ་བསམ་བརྗོད་འདས། དེ་ལས་མཆོག་ཏུ་གྱུར་བའི་རྟོགས་པ་
གཞན་མེད་པས་དོན་དམ་བྱང་ཆུབ་ཀྱི་སེམས་ཀྱི་མིང་གིས་བསྟན་པའི་བདེན་གཉིས་
ཟུང་འཇུག་གི་རྟོགས་པ་ཕུལ་བ་ཡིན་པས། འདིའི་དོན་གྱི་གནད་ཐམས་ཅད་ལྷུན་གྲུབ་
ཅེས་པའི་སྟེང་ནས་གོ་དགོས། མདོ་ལས། ཡེ་ཤེས་ཇི་སྙེད་ཁྱབ་གྱུར་བ། །སྐུ་ཡིས་ཀྱང་
ནི་དེ་སྙེད་ཁྱབ། །ཅེས་སོགས་དང་། འཇུག་པར། རྡུལ་གཅིག་ཡུལ་ལ་མཁའ་གཏུགས་
འཇིག་རྟེན་དང་། །ཞེས་སོགས་གོང་གི་འདུས་པའི་རྩ་རྒྱུད་དང་དོན་འདྲ་བར་པཎ་ཆེན་
དཔལ་ལྡན་ཡེ་ཤེས་གསུངས་ཞེས་རྒྱལ་མཁན་པོ་རིན་པོ་ཆེའི་ཞལ་ནས་ཐོས། དེའང་
ཕྱི་མཆོད་བསྐྱེད་རིམ། ནང་མཆོད་སྒྱུ་ལུས། གསང་མཆོད་འོད་གསལ། དེ་ཁོ་ན་ཉིད་ཀྱི་
མཆོད་པ་ཟུང་འཇུག་གི་སྨིན་བྱེད་ཡིན་ཀྱང་བོད་སྔ་མ་དག་གིས་དབང་ཕྱི་མ་གཉིས་
ཀྱི་ངོ་བོ་སོ་སོར་མ་ཕྱེད་པས་མཆོད་པ་གཉིས་ཀྱང་ཇི་བཞིན་མ་ཤེས་པ་རྗེ་བླ་མ་ཁོ་ནས་
གསལ་བར་མཛད་ཚུལ་ཁོང་འཇམ་པའི་དབྱངས་ནས་གསུང་བཤད་རྒྱ་ཆེར་གནང་བ་
ལས་ཟུར་ཙམ་ཞུས་པ་འདིས་མིག་བྱས་ནས་དཔྱད་པ་ཞིབ་མོ་དགོས། སྐྱབས་མགོན་རྡོ་
རྗེ་འཆང་ནས་འདིའི་མཆོད་ཡུལ་གྱི་ལྷ་ཐམས་ཅད་ཟུང་འཇུག་གི་སྐུ་ཅན་ཤ་སྟག་ཡིན་
345

པས་མཆོད་པ་ཐམས་ཅད་ཀྱང་ཟུང་འཇུག་གི་མཆོད་པར་བྱས་ནས་ལེགས་ཞེས་རྒྱལ་
དབང་བསྐལ་བཟང་རྒྱ་མཚོས་གསུང་གསུངས་པ་ཚིག་ཉུང་ལ་འདུས་ཆེ་བས་མ་བརྗེ
པར་གྱིས་གསུངས།
ཞེས་པ་འདི་ཡང་སྨྲ་བའི་དབང་ཕྱུག་རྡོ་རྗེ་འཆང་དཀོན་མཆོག་རྒྱལ་མཚན་པས་བླ་མཆོད་
ཀྱི་ཁྲིད་གནང་སྐབས། སྒྲིབ་བྲལ་ལྷན་སྐྱེས་བདེ་བའི་ཡེ་ཤེས་ཆེ། །ཞེས་སོགས་ཤོ་ལོ་ཀ་གཅིག་གི་
གསུང་བཤད་ཡི་གེར་བཀོད་པ་དགོས་ཞེས་འགའ་ཞིག་གིས་བསྐུལ་བའི་འདོད་མོས་ལྟར། ༧དགེ་
སློང་ཤེས་རབ་རྒྱ་མཚོས་བྲིས་པའོ། །ཞེས་བླ་མཆོད་ཕྱག་ཆེན་དང་སྦྲགས་པའི་ཁྲིད་ཀྱི་ཟིན་བྲིས་
འདི་ནི་འཇམ་མགོན་སྨྲ་བའི་དབང་ཕྱུག་རྡོ་རྗེ་འཆང་རཏྣ་དྷ་ཛའི་དྲུང་དུ་གསན་དུས་ཀྱི་ཤོག་དྲིལ་
ཕྱག་བྲིས་ངོ་ལས་བཤུས་པའོ། ། ། །སརྦ་མངྒ་ལཾ། །
346